**Tantárgyi tematika és félévi követelményrendszer**

**Vállalatgazdaságtan – MK2104L**

**Levelező tagozat**

**Mérnök-közgazdász szakirányú továbbképzés**

**Féléves tematika:**

1. *konzultáció:* A tantárgy teljesítésének, követelményrendszerének ismertetése. A félév tantárgyi programjának bemutatása. Szakirodalom ajánlások. A gazdálkodás fogalmának több oldalról történő megközelítése. A gazdaság szereplőinek áttekintése. Üzleti vállalkozás fogalma és feltételei. Üzleti elképzelés és annak kialakítása: elemzési modellek, stakeholderek, jövőképalkotás. Tervezési alapismeretek. A stratégiai vezetési folyamat. Vállalkozási formák és lehetőségek hazánkban. A jogi formák közötti választás lehetőségei és mérlegelési szempontjai.
2. *konzultáció:* A vállalatalapítás gyakorlati lépései az egyes vállalkozási formákban. Az egyes vállalkozási formák több szempont szerinti elemzése. A vállalkozások életciklusa. Életciklus elméletek. A vállalati növekedés meghatározó tényezői, a vállalat finanszírozási feladatai az egyes ciklusokban. Vállalkozások működésének alapvető funkciói. A vállalkozás tevékenységi rendszerének megismerése.
3. *konzultáció:* Vállalatfejlődési tendenciák, vállalati növekedés, összeolvadás és felvásárlás. Vállalati kapcsolatok, stratégiai szövetségek. Klaszterszervezetek és vállalatcsoportok. A vállalat rendszerszemléletű értelmezése. Feladatsorok megoldása. Kollokviumi kérdéssor ismertetése.

**A foglalkozásokon történő részvétel:**

Az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.).

**Félévi követelmény: kollokvium**

**A vizsgára bocsátás feltétele**:

A konzultációkon való aktív részvétel.

**A kollokvium típusa**: írásbeli.

A kollokviumi kérdéssor a 3. konzultáción kerül ismertetésre.

**Az érdemjegy kialakításának módja:**

Az érdemjegy a kollokviumi teljesítmény alapján kerül kialakításra.

Nyíregyháza, 2021. szeptember 01.

**Kozmáné Petrilla Gréta**

**Nyíregyházi Egyetem**

**Gazdálkodástudományi Intézet**